 Ọgbọ OkporokoAhịa okporoko abụghịkwa ahịa ndị ogbenye na-azụ maka na e ji nnukwu ego azụ ya.Agha Biafra wetara nnukwu ihe mgbu, agụụ na ọnwụ nye ọtụtụ ndị Igbo.Mana ọ bụghịkwa naanị ihe ọghọm ka ya bụ agha wetara.Otu ihe bara uru mmadụ nwere ike ikwu nọgụ Biafra wetara bụ azụ okporoko.Joseph Achuzia, Dike Biafra alaalaOkporoko bụ nnukwu ihe oriri nala Igbo nakwa na Naịjirịa niile.Nezie, okporoko abụghị ụdịrị azụ ị ga-ahụ nite ofe nwa ogbenye.Kedụ ka okporoko si bata ala anyị:Mba Norway bụ ndị e ji azụ okporoko maraMba Norway bụ mba e ji ịkụpụta azụ okporoko wee mara.Tupu obodo ahụ achọpụta mmanụ agbidi nakwa ikuku gaasị na be ha, okporoko bụ ihe ha jiri biri.Taa, okporoko bụ ihe nke abụọ kacha enye Norway ego.Naịjirịa bụkwa mba kacha atụbata okporoko nụwa niile.Isi okporokoFrank Jensen, onye ọkachamara maka akụkọ ihe mere mgbe gboo History gwara BBC na ọ bụ noge agha Biafra ka okporoko batara Naịjirịa.Mgbe a na-alụ agha na Naịjirịa, oke aguu na ọrịa gburu ọtụtụ ụmụaka na ndị okenye Biafra.Otu dị icheiche nakwa ụlọụka di icheiche malitere izite nri na ihe ndị ọzọ iji nyere ndị Igbo aka.Ebe a na-ere okporoko nahịa Oyingbo dị na LegọsJensen kwuru na ọ bụ azụ okporoko ka Norway zitere.Ọ naghị emebi ngwa ngwa. O juputakwara nihe na-edozi ahụ.Notu aka ahụ, Edwin Mofefe gwara BBC na ọ bụ okporoko zọrọ ha ndụ oge ọrịa kwashịọkọ na-anyụ ndị mmadụ ịkpakwụ.Mofefe dị naanị afọ ise oge agha Biafra malitere.O kwuru sị: Naanị azụ okporoko bụ ihe anyị nwere iji buso agụụ agha.Ọ bụ ya ka anyị ji mere ọgwụ.Oge agha bere, Mofefe kwuru na ya ekweghị eri okporoko ọzọ nihi na o na-echetara ya ahụhụ ha gabigara oge agha.Mana ugbua, okporoko abụrụla ngwa nri e ji mara ndị Igbo.Akụkọ ndị ọzọ ga-amasị gị:Ikpe ntuliaka Imo steeti amalitela na Supreme CourtIhe ndị dị mkpa maka Fice Bill Buhari binyere aka na yaỌkụ gbara na Nnewi erughi ahịa mgbụka - Ndị na-agbanyu ọkụIhe nkiri ga-amasị gị: 